Ekibinja ky’abavubuka omuli abalenzi n’abakyala ababadde balinze okugenda ebweru w’eggwanga okukuba ekyeyo, bakedde kugumba ku kizimbe ekiyitibwa Alberta e Bukesa Nankulabye mu Kampala, nebaggala oluguudo nga bemulugunya ku kampuni eyitibwa paminium consultants okubanyagako ensimbi zabwe.
Abantu bano abali eyo mu 300 balumiriza bannyini kampuni eno okubaggyako ensimbi, eziri wakati wa shs obukadde 5 – 10.
Bagamba nti baali babasuubizza okugenda e Dubai,Qatar ne Abbu Dhabi okubafunira emirimu, wabula baagenze okudda ku wofiisi za kampuni eno nga babategeeza nti yaggalawo.
Waliwo abantu babiri abazirise oluvannyuma lw’okutuuka ku wofiisi nga nzigale, nti so nga ensimbi bewola newole baali basuubira okugenda okukola bazisasule oluvannyuma.
Olunaku lwajjo waliwo ekibinja ky’abavubuka ekirala.ekyagumbye ku police ya Old Kampala, nga bagala police ebalage abasibe begamba nti yakutte ,ababadde bakola mu kampani eno eya Paminium Consultants.
Kigambibwa nti kampuni eno yagaddewo oluvannyuma lw’okunyagulula banna Uganda abasukka mu 300 ng’ebasuubiza ,okubatwala emitala w’amayanja okukuba ekyeyo.
Abamu ku bakedde ku kitebe kya Police kino,bagamba nti baatunda ebintu byabwe omuli n’ebibanja mu byalo, bagende banoonye ensimbi oluvannyuma babizeewo.
Oluvannyuma lwabano okwekubira enduulu ku police, yabategezezza nti bannyini kampuni eno babakutte,kyokka bbo abagambibwa okunyagibwako ensimbi zabwe bakiwakanya.
Police ewoyezzawozezza abantu bano ng’abasinga bavudde mu bitundu bye Fortportal.
Bisakiddwa: Sharif Lukenge
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn zsm_Latn